تېرو ۲۴ ساعتونو کې د سرې میاشتې د فعالیتونو خبرونه: د هېواد په کچه: د ۳۵ ښوونیزو مرکزونو له لارې په تېره یوه اونۍ کې ۱۰۲۷ تنو ته د ښوونې او روزنې ترڅنک عامه پوهاوی ورکړل شوی او د غړیتوب په برخه کې ۷۰ نوی غړی هم جذب شوی. نیمروز: روغتیایی اساسی کلینیک او ګرځند روغتیایی ټیم په تېره یوه میاشت کې په بېلابېلو سیمو کې ۴۳۸۳ تنو ته روغتیایی خدمات ترسره کړی. ارزګان: د هراود ولسوالۍ په لبلان سیمه کې ۲۰ رضاکارانو ته د لومړنیو روغتیایی مرستو په موخه دوه ورځنی روزنیز ورکشاپ پای ته ورسېد. پروان: ښوونیز مرکز کې د انګلیسی، کمپیوټر او لیک او لوست په برخو کې له ۹۰ زده کوونکو آزموینه واخیستل شوه. پنجشېر: یوه کورنۍ چې د واورې د ورښت له امله زیانمنه شوې وه، د ۳ قلمه غیر خوراکی توکو مرسته ورسره وشوه، چې ترپال، د آشپز خانې لوښی او ۵ کمپلې په کې شاملې وې.